Page:Ludus Coventriae (1841).djvu/100

 Anne. Than xulde thei be blyssyd and plese God sore! Husbond, and it plese ȝow not hens go we xal, Tyl Mary be in the temple above thore,  I wold not for al erthe se here fal. Episcopus. Come, gode Mary, come, babe, I the calle;  Thi pas pratyly to this plas pretende, Thou xalt be the dowtere of God eternalle,   If the fyftene grees thou may ascende; It is meracle if thou do; now God the dyffende! ffrom Babylony to hevynly Jherusalem this is the way; Every man that thynk his lyf to amende,  The fyftene psalmys in memorye of this mayde say, Maria! ''Maria! et sic deinceps usque ad finem quindecim psalmorum.''

The fyrst degré gostly applyed, It is holy desyre with God to be, In trobyl to God I have cryed, And in sped that lord hath herde me.

Ad Dominum cum tribularer clamavi, et exaudivit me.

The secunde is stody with meke inquysissyon veryly, How I xal have knowynge of Godys wylle, To the mownteynes of hefne I have lyfte myn ey, ffrom qwens xal comyn helpe me tylle.

Levavi oculos meos in montes, unde veniat auxilium mihi.

The thrydde is gladnes in mende in hope to be, That we xalle be savyd alle thus; I am glad of these tydynges ben seyd to me,— Now xal we go into Goddys hous.

Lætatus sum in hiis, quæ dicta sunt mihi: in domum Domini ibimus.

The fourte is meke obedyence, as is dette, To hym that is above the planetes sefne;